b'\n_START_ARTICLE_\nMichael Allmand\n_START_SECTION_\n\xc5\xbdivljenje\n_START_PARAGRAPH_\nRodil se je v Londonu Arthurju Johnu in Margueriti Marie Allmand 22. avgusta 1923. Izobrazbo je prejel na Kolid\xc5\xbeu Ampleforth, rimokatoli\xc5\xa1ki \xc5\xa1oli v Severnem Yorkshiru (Anglija), predenj je bil leta 1941 sprejel na Univerzo v Oxfordu, kjer je do konca leta 1942 \xc5\xa1tudiral zgodovino. Takrat se je pridru\xc5\xbeil britanski Indijski kopenski vojski in postal \xc4\x8dastnik v Indijskem oklepnem korpusu; dodeljen je bil 6. polku lastnih strelcev vojvode Connaughta._NEWLINE_Kmalu po padcu Singapurja je bil Allmand poslan v Indijo, kjer se je prostovoljno pridru\xc5\xbeil \xc4\x8dinditom med operacijo \xc4\x8cetrtek; dodeljen je bil 3. bataljonu 6. polku gur\xc5\xa1kih strelcev. Dva meseca pred 21. rojstnim dnevom se je kot vr\xc5\xa1ilec dol\xc5\xbenosti stotnika odlikoval in posledi\xc4\x8dno padel v boju z Japonci, zaradi \xc4\x8desar je prejel Viktorijin kri\xc5\xbeec._NEWLINE_Utemeljitev, ki je bila objavljena v London Gazette, se glasi:_NEWLINE_Stotnik Allmand je poveljeval vodilnemu vodu \xc4\x8dete 6. polka gur\xc5\xa1kih strelcev v Burmi 11. junija 1944, ko je bataljon dobil ukaz, da napade cestni most Pin Hmi. Sovra\xc5\xbenik je uspel zadr\xc5\xbeati na\xc5\xa1e napredovanje na tej to\xc4\x8dki za \xc5\xa1tiriindvajset ur. Dohod do mostu je bil zelo ozek, saj je bila cesta obkro\xc5\xbeena z nizkole\xc5\xbee\xc4\x8do planoto, ki je bila zamo\xc4\x8dvirjena ali gosto zara\xc5\xa1\xc4\x8dena z d\xc5\xbeunglo. Japonci, ki so bili vkopani vzdol\xc5\xbe ceste in v d\xc5\xbeungli z mitraljezi in drugim oro\xc5\xbejem, so se kr\xc4\x8devito borili. Ko se je vod pribli\xc5\xbeal mostu na okoli 20 jardov, je sovra\xc5\xbenik odprl mo\xc4\x8dan in natan\xc4\x8den ogenj, prizadel hude izgube in prisilil mo\xc5\xbee v zaklone. Stotnik Allmand, pa je vseeno z najve\xc4\x8djim pogumom sam juri\xc5\xa1al, metal granate na sovra\xc5\xbenikove strelske polo\xc5\xbeaje in lastnoro\xc4\x8dno ubil tri Japonce s svojim kukrijem._NEWLINE_Opogumljeni z vzgledom svojega poveljnika voda so mu pre\xc5\xbeiveli mo\xc5\xbeje sledili in zajeli svoj cilj. Dva dni pozneje je stotnik Allmand, zaradi izgub med \xc4\x8dastniki, prevzel poveljstvo \xc4\x8dete in med trideset jardnim tekom preko visoke trave in mo\xc4\x8dvirne zemlje pod ognjem mitraljezev lastnoro\xc4\x8dno ubil ve\xc4\x8d sovra\xc5\xbenikovih mitraljezcev in uspe\xc5\xa1no povedel svoje mo\xc5\xbee na greben, katerega so morali zasesti. Ponovno 23. junija, med zadnjim napadom na \xc5\xbeelezni\xc5\xa1ki most pri Mogaungu, je stotnik Allmand, kljub temu, da je trpel za infekcijo stopal in je te\xc5\xbeko hodil, sam \xc5\xa1el preko globokega blata in granatnih jam ter juri\xc5\xa1al japonsko mitralje\xc5\xa1ko gnezdo, a je bil pri tem smrtno ranjen in je umrl nedolgo zatem._NEWLINE_\xc4\x8cudovit pogum, odli\xc4\x8dno vodstvo in herojstvo tega zelo pogumnega \xc4\x8dastnika so sijajen primer celotnemu bataljonu in v skladu z najvi\xc5\xa1jimi tradicijami njegovega polka._NEWLINE_Almmand je naslednji dan umrl za posledicami prejetih ran in je tako prejel Viktorijin kri\xc5\xbeec posmrtno. Odlikovanje je 17. julija 1945 v Buckinghamski pala\xc4\x8di izro\xc4\x8dil njegovi dru\xc5\xbeini kralj Jurij VI. Britanski, pri \xc4\x8demer je bila podelitev objavljena 26. oktobra 1944 v London Gazette. Medalja je do leta 1991 ostala v lasti dru\xc5\xbeine, nakar pa je bila podarjena Polkovnemu skladu v Hong Koncu Leta 2003 pa je bila podarjena Muzeju Gurk (Winchester, Hampshire)._NEWLINE_Pokopan je na Taukjanskem vojnem pokopali\xc5\xa1\xc4\x8du v Burmi._NEWLINE_V njegovo \xc4\x8dast so v njegovi doma\xc4\x8di cerkvi sv. Edvarda Spovednika postavili spominsko okno.'